Steinslandsosen naturreservat

Steinslandsosen naturreservat ligger rett øst og sørøst for Skutvik i Hamarøy, Nordland, som ligger mellom Steinslandsåsen og Nes helt sør på halvøya Hamarøya i Nordland. 

Naturreservatet har et totalt areal på 2 248 dekar, hvorav ca. 12% av arealet utgjør bar- og lauvskog, ca. 1,7% utgjør myr og 62,6% er vann.Markslagstatistikk  fra Norsk institutt for skog og landskap. Besøkt 7. august 2017. 

Osen er et viktig våtmarksområde, omgitt av granittkoller, som består av tre deler;
 Ytre del som er ei åpen skjellsandflate oppdelt av bergrygger og skjær. Her er strandengkanter i buktene og grusstrandsvegetasjon  rundt rygger og skjær.
  Den indre del med et omfattende pollsystem, uten særlig vegetasjon, mellom et nett av grusrygger med en tørr strandengvegetasjon. Elva fra   Steinslandsvatnan  har sitt utløp her.
 Øst for pollsystemet ligger ei stor, gjengrodd bukt, med ei sammenhengende stor brakkvannseng med dreneringssystem og poller.

Reservatet  har en uvanlig stor variasjon i vegetasjonstyper innenfor et begrenset område, med særlig stor variasjon innen fjørestarr-gruppen. Det er også et viktig beiteområde for gjess.

I forbindelse med arkeologisk aktivitet i    Nes-området er det ved Valan registrert noe som er identifisert som en saltdam med uviss datering. 

Osen er et attraktivt og mye brukt friluftsområde.

Formålet med fredningen er «å ivareta  et verdifullt kystområde, med det naturlig tilknyttede dyre- og planteliv. Spesiell verdi knytter seg til strand- og vannvegetasjonen.»

Steinslandsosen ligger under Statens naturoppsyns lokalkontor i Fauske.

Selve Steinslandsosen er en bukt som strekker seg 1,5 km inn i landet i nord-nordøstlig retning fra Framundneset ved Økssundet mot Valan. På det bredeste er bukta ca. en kilometer.

 Se også 
 Steinslandsvatnet naturreservat
 Lilandsvatnet naturreservat
  Sagfjorden

 Referanser 

 Eksterne lenker 
 Miljøstatus: Steinslandsosen naturreservat
 Lovdata: Verneforskriftene til Steinslandsosen naturreservat
 Direktoratet for Naturforvaltning

Kategori:Naturreservater i Nordland
Kategori:Verneområder i Hamarøy
Kategori:Våtmarker i Norge
Kategori:Verneområder opprettet i 2002